Tre døde babyer funnet i fryser i Tyskland
Det makabre funnet ble gjort i byen Giessen vest i Tyskland. De to første likene ble funnet i kjelleren på boligblokken tirsdag da leiligheten skulle rengjøres som følge av at kvinnen hadde flyttet ut. Onsdag ble nok et lik funnet i en fryser som var plassert i en garasje som har vært brukt av kvinnen. Etterforskerne forsøker nå å finne ut når og hvordan spedbarna døde, samt kjønn og nøyaktig hvor gamle de var da de døde. Det var onsdag kveld ikke utstedt arrestordre mot kvinnen. (©NTB)
Tysk politi har innledet etterforskning etter at tre døde babyer ble funnet i frysere i en boligblokk og en garasje som var leid ut til en 40 år gammel kvinne.